Mens se 6de massa-uitwissing op aarde | News24
Mens se 6de massa-uitwissing op aarde
DIE wêreld se 7.6 miljard mense maak net 0.01% van lewe op aarde uit, maar sedert die begin van die beskawing het hy reeds 83% van alle wilde soogdiere en die helfte van alle plante uitgewis.
So berig Elise Tempelhoff na aanleiding van ’n verslag wat gepubliseer is in Proceedings of the National Academy of Sciences.
Luidens die artikel “The Biomass Distribution On Earth” het die na-vorsers aan die University of New Jersey en die Weizmann Institute of Science in Israel bevind dat in ’n “taamlike kort tydperk” wat die mens op aarde is, is hy “geweldig vindingryk”.
Die vindingrykheid het bygedra tot ’n dramatiese bevolkingsontploffing wat ’n radikale invloed op die ekologie het.
Volgens die verslag is daar drie keer meer hoenders op aarde as wilde voëls. Hoenders maak 70% van alle voëls op aarde uit.
Van al die soogdiere op aarde maak die mens 365 uit en vee (beeste, varke & skape) 60%.
Daarby kom die meeste plante op land voor terwyl die meeste diere in die see is. Bakterieë kom meestal in die diep ondergrondse omgewings voor.
Navorsing wys ook dat die biomassa in die see word vinniger opgebruik as wat dit aangevul word.
Een van die grootste bekommernisse is die vernietiging van wild se habitat, asook ontbossing van woude sodat megaplase aangelê kan word. Hierdie aspekte het hoofsaaklik bygedra tot die 6de massa-uitwissing wat die planeet tans beleef.